Tokyo Gore Police

Tokyo Gore Police (東京残酷警察, Tōkyō Zankoku Keisatsu) a zo ur film gore japanat deuet er-maez e 2008. Sevenet eo bet gant Yoshihiro Nishimura hag ennañ e c'hoari an aktorez Eihi Shiina perzh pennañ an istor. Bannet e voe ar film da-geñver meur a festival sinema e Norzhamerika ha dre vras e voe degemeret mat gant ar vurutellerien. 

An istor
En dazont e Japan e tremen an istor. Ur skiantour troet da sot hag anvet "Key Man" en deus krouet ur viruz a laka an dud a zont da vezañ krouadurioù euzhus anvet "Engineers". Pa vezont gloazet e kresk un arm e-lec'h ma'z int bet gloazet. Polis Tokyo a zo bet lakaet da vezañ prevez a-benn stourm outo, hag ur bagad poliserien a zo bet krouet a-ratozh-kaer. Anvet eo "Engineer Hunters" ha gwall feuls eo doareoù ar bagad poliserien-se. Ur plac'h anvet Ruka a sikour ar boliserien, hag e klask ivez an den en deus lazhet he zad. Dont a ra a-benn da dapout Key Man, hag a zo ivez o klask war-lerc'h an hini en deus lazhet e dad. Met tad Key Man eo an hini a lazhas tad Ruka. Kemmoù bras a c'hoarvez goude-se e buhez Ruka.

Filmaozañ
E-pad ma oa o labourat war efedoù ispisial The Machine Girl e voe kinniget da Yoshihiro Nishimura aozañ ur film. Divizout a reas seveniñ Tokyo Gore Police, ur remake eus ur film anvet Anatomia Extinction bet sevenet gantañ hag en doa tapet priz ispisial ar juri e festival filmoù Yubari e 1995.http://twitchfilm.net/interviews/2008/10/yoshi-nishimura-interview.php An Interview with Tokyo Gore Police Director Yoshihiro Nishimura Perkins, Rodney Twitch http://twitch.dev2.apperceptive.com/interviews/2008/06/yoshihiro-nishimura-talks-tokyo-gore-police.php Yoshihiro Nishimura Talks Tokyo Gore Police Brown, Todd Twitch Filmet ha frammet e voe Tokyo Gore Police dindan div sizhunvezh.https://web.archive.org/web/20091012053249/http://www.subwaycinema.com/index.php?option=com_content&view=article&id=88&Itemid=80 |NYAFF 2008: Tokyo Gore Police Subwaycinema.com

Er sinema
Tokyo Gore Police a voe kinniget e meur a festival sinema a-raok bezañ skignet e Japan. Bannet e voe evit ar wech er Stadoù-Unanet d'an 21 a viz Even 2008 da-geñver Festival filmoù Azia e New York.https://web.archive.org/web/20081227020839/http://www.subwaycinema.com/index.php?option=com_content&view=article&id=88 NYAFF 2008 - Tokyo Gore Police Subway Cinema

Sell ar vurutellerien
Tokyo Gore Police a voe degemeret gant ar vurutellerien er Stadoù-Unanet. War lec'hienn Rotten Tomatoes e c'haller lenn e voe t 100% a bennadoù burutellañ mat, ha keidenn an notennoù a oa 7.5 diwar 10 (jedet diwar 8 pennad burutellañ).http://www.rottentomatoes.com/m/tokyo_gore_police/ Tokyo Gore Police - Rotten Tomatoes Rotten Tomatoes IGN Entertainment, Inc V.A. Musetto (New York Post) a roas teir steredenn (diwar peder) d'ar film hag e skrivas e oa "mat-kenañ".https://web.archive.org/web/20090815061948/http://www.nypost.com/seven/10032008/entertainment/movies/blood__revenge_and_a_tiny_skirt_131873.htm Blood, Revenge and a Tiny Skirt Musettoe, V.A. New York Times Michael Esposito (Chicago Tribune) a roas teir steredenn.http://archives.chicagotribune.com/2008/oct/31/entertainment/chi-tokyo-gore-police-review-103oct31 ‘Tokyo Gore Police’: An example of truth in titling Esposito, Michael Chicago Tribune 

Notennoù

Liammoù diavaez
 Lec'hienn ofisiel
 Tokyo Gore Police war lec'hienn All Movie

Rummad:Filmoù 2008
Rummad:Filmoù Japan
Rummad:Filmoù gwadus